Drvodjelska tehnička škola

Stanka Vraza 15

32 100 Vinkovci

**ŠKOLSKI PREVENTIVNI PROGRAM**

školske godine 2019./2020.

Pedagoginja: Mirjana Knežević

Vinkovci, 2019.

**1. Uvod**

Drvodjelska tehnička škola strukovna je škola koja obrazuje učenike u sektoru obrade drva. Učenici se mogu obrazovati za trogodišnje zanimanje stolar-JMO ili za jedno od triju četverogodišnjih zanimanja: drvodjeljski tehničar, drvodjeljski tehničar dizajner ili drvodjeljski tehničar restaurator. U 2019./2020. školsku godinu upisano je 144 učenika. U školi je zaposlen ravnatelj, pedagoginja, tajnica, računopolagateljica, knjižničarka, 23 nastavnika, dva stručna učitelja te dvije spremačice.

Učenici su većinom iz okolnih sela, a tek je mali broj učenika iz Vinkovaca.

Povoljne okolnosti za provedbu preventivnoga programa:

* stvaranje ozračja u kojem se poštuju svi sudionici odgojno-obrazovnoga procesa
* kvalitetna i postojana suradnja s izvanškolskim institucijama
* relativno malen broj učenika
* motivirani razrednici i stručna služba
* dobra suradnja s roditeljima

Nepovoljne okolnosti za provedbu preventivnoga programa:

* nastava u dvjema smjenama
* škola nema psihologa niti stručnjaka edukacijsko-rehabilitacijskoga profila
* škola nema sportsku dvoranu
* velika raširenost i dostupnost sredstava ovisnosti

**2. Opći ciljevi**

1. Poticati osobni i socijalni razvoj učenika.

2. Poboljšati kvalitetu života učenika te ih motivirati za odabir zdravih načina života.

3. Poučiti učenike o štetnosti različitih oblika ovisnosti te utjecati na smanjivanje njihove konzumacije.

4. Identificirati učenike u riziku te im pružati stalnu pomoć i podršku.

5. Razvijati vještine za odgovorno spolno ponašanje usvajanjem znanja o istome te otvorenim razgovorima.

6. Prevenirati nasilne oblike ponašanja učenika.

**3. Pedagoške radionice**

**1. razred**

**Prevencija nasilja u različitim okolnostima**

|  |  |
| --- | --- |
| Ishodi | **B. 4. 1. C.** Analizira vrste nasilja, mogućnosti izbjegavanja sukoba i načine njihovog nenasilnog rješavanja (MT Zdravlje) |
| Ciljevi i zadaće | Poticanje učenika na razmišljanje o vrstama nasilja, osjećajima koje budi nasilje te osvještavanje naizgled nenasilnih situacija i ponašanja. |
| Namjena | 1. razred |
| Sadržaj | Ledolomac: premještanje slova  Uvod: razgovor o nasilju, asocijacije na pojam nasilja Glavni dio: tablica s oblicima nasilnoga ponašanja Završni dio: osjećaji prema nasilju i nenasilju |
| Način realizacije (metode i oblici rada) | Pedagoška radionica – frontalni rad, rad u skupini; razmišljanje, dosjećanje, pisanje, izlaganje |
| Nositelji | Pedagoginja i učenici |
| Evaluacija | Izražavanje dojma o radionici verbalno ili neverbalno (pokretom, izrazom lica) |

**Neprimjerene pojavnosti u školi i okolini**

|  |  |
| --- | --- |
| Ishodi | **B. 4. 1. A.** Odabire primjerene odnose i komunikaciju (MT Zdravlje) |
| Ciljevi i zadaće | Prevenirati neprimjereno ponašanje te promovirati prilagođeno ponašanje u socijalnim situacijama |
| Namjena | 1. razred |
| Sadržaj | Uvod: Učenici u parovima govore jednu pozitivnu karakteristiku koju član para iskazuje u odnosima s drugim učenicima Glavni dio: Učenici se podijele u četiri skupine. Svaka skupina razmatra jedan oblik neprimjerenoga ponašanja (sport, škola, ljubavna veza, večernji izlazak).  Završni dio: Razgovor o načinima na koje škola prevenira i kažnjava neprimjereno ponašanje |
| Način realizacije (metode i oblici rada) | Pedagoška radionica: rad u paru, rad u skupini, opisivanje, razgovor, razmišljanje |
| Nositelji | Pedagoginja i učenici |
| Evaluacija | Učenici svojim tijelom ili izrazom lica iznose dojmove o radionici |

**U tuđim cipelama (predrasude i stereotipi)**

|  |  |
| --- | --- |
| Ishodi | **B. 4. 1. B.** Razvija tolerantne odnose prema drugima (MT Zdravlje) |
| Ciljevi i zadaće | Kod učenika pokušati razviti svijest o tome da smo svi različiti te da svi imamo vrline i mane. Međutim, mane i vrline ne treba generalizirati, već se prema ljudima treba odnositi s tolerancijom. |
| Namjena | 1. razred |
| Sadržaj | Uvod: Učenici komentiraju osobu s fotografije, a na kraju saznaju pravu istinu o njoj. Objašnjavam što su predrasude i stereotipi. Glavni dio: Svaka skupina dobije radni list s osam potencijalnih cimera i njihovim opisima te se trebaju dogovoriti koje će dvije osobe izabrati za cimere i zašto.  Završni dio: igra sa zvijezdom i kidanjem krakova. |
| Način realizacije (metode i oblici rada) | Pedagoška radionica: rad u skupini, razgovor, pregovaranje, objašnjavanje, izlaganje |
| Nositelji | Pedagoginja i učenici |
| Evaluacija | Evaluacijski listići znam/nisam siguran/naučio sam |

**Razvijanje komunikacijskih vještina**

|  |  |
| --- | --- |
| Ishodi | B. 5. 1. A. Procjenjuje važnost razvijanja i unaprjeđivanja komunikacijskih vještina i njihove primjene u svakodnevnom životu (MT Zdravlje) |
| Ciljevi i zadaće | Naučiti učenike razlici verbalne i neverbalne komunikacije te osvijestiti vlastitu i tuđu verbalnu i neverbalnu komunikaciju. |
| Namjena | 1. razred |
| Sadržaj | Uvod: par učenika predstavlja zanimanja svojih roditelja pokretom tijela (neverbalno), a ostali pogađaju o čemu se radi  Glavni dio: priča „Panto Pletikosa“, a poslije toga „crtačka bitka“  Završni dio: komunikacijski kviz |
| Način realizacije (metode i oblici rada) | Pedagoška radionica: frontalni rad, rad u paru, pamćenje, crtanje, razmišljanje, razgovor |
| Nositelji | Pedagoginja i učenici |
| Evaluacija | Neverbalno izreći mišljenje o radionici |

**2. razred**

**Razvoj vještina za odgovorno spolno ponašanje**

|  |  |
| --- | --- |
| Ishodi | **A. 4. 1.** Objašnjava važnost brige o reproduktivnom zdravlju i važnost odgovornog spolnog ponašanja  **A.** **5. 1.** Preuzima brigu i odgovornost za reproduktivno zdravlje i razumije važnost redovitih liječničkih pregleda (MT Zdravlje) |
| Ciljevi i zadaće | Provjerava trenutno znanje i mišljenje učenika o metodama kontracepcije te ih upoznaje s prednostima i nedostatcima svih metoda kao i sa spolnim bolestima. |
| Namjena | 2. razred |
| Sadržaj | Ledolomac: razmatranje prednosti i nedostataka određenih mogućnosti zaštite tijekom spolnoga odnosa Uvod: teorijski dio o oblicima zaštite i spolno prenosivim bolestima Glavni dio: razmatranje ishoda rizičnih situacija Završni dio: kviz znanja o spolno prenosivim bolestima |
| Način realizacije (metode i oblici rada) | Pedagoška radionica – razgovor, razmišljanje, razmjena mišljenja, rad u skupini |
| Nositelji | Pedagoginja i učenici |
| Evaluacija | Kviz na kraju nastavnoga sata |

**Utjecaj medija i vršnjaka na korištenje sredstava ovisnosti**

|  |  |
| --- | --- |
| Ishodi | **B. 5. 3. A.** Procjenjuje uzroke i posljedice rizičnih ponašanja i ovisnosti  **C. 4. 1. A.** Objašnjava opasnost konzumiranja alkohola i drugih psihoaktivnih tvari  **C. 4. 1. B.** procjenjuje i predviđa opasnosti koje su karakteristične za mlade (MT Zdravlje) |
| Ciljevi i zadaće | Razvijati kritičko mišljenje o korištenju sredstava ovisnosti. Prepoznati manipuliranje informacijama tijekom donošenja odluka u rizičnim situacijama. Prepoznati razloge „za“ i „protiv“ korištenja sredstava ovisnosti. |
| Namjena | 2. razred |
| Sadržaj | Uvod: Učenici sjede u paru te zapisuju kvalitete svojega para. Osoba komentira vidi li se na isti način kao što je opisana  Glavni dio: Čitanje teksta o dekadenciji mladih te rasprava. Nakon toga učenici u skupinama prema uputama pišu svoj novinski članak o događaju kada je policija uhvatila dva učenika naše škole zbog posjedovanja sredstava ovisnosti.  Završni dio: Razgovor o eventualnim promjenama mišljenja vezanih uz informacije iz medija nakon ove radionice |
| Način realizacije (metode i oblici rada) | Pedagoška radionica: rad u paru, rad u skupini, rasprava, razgovor, pisanje, kreativno mišljenje, (samo)refleksija |
| Nositelji | Pedagoginja i učenici |
| Evaluacija | Evaluacijski listići |

**3. razred**

**Nasilne su veze bezveze**

|  |  |
| --- | --- |
| Ishodi | **B. 4. 1. A.** Odabire primjerene odnose i komunikaciju **B. 5. 1. B.** Odabire ponašanje sukladno pravilima i normama zajednice  **B. 5. 2. B.** Odabire ponašanje koje isključuje bilo kakav oblik nasilja (MT Zdravlje) |
| Ciljevi i zadaće | Poticanje učenika na prepoznavanje dotad neosviještenih oblika nasilja u ljubavnim odnosima |
| Namjena | 3. razred |
| Sadržaj | Uvod: čitanje tvrdnji o nasilju u vezama, a učenici staju na lijevu ili desnu stranu učionice ovisno o tome slažu li se s tvrdnjom ili ne  Glavni dio: učenici se dijele u skupine. Svaka skupina dobije jednu ljubavnu situaciju u kojoj trebaju prepoznati problem i oblike nasilnih ponašanja te reći svoje mišljenje o najboljem mogućem ishodu i postupcima koji bi doveli do njega  Završni dio: čitanje teksta o načinima ostvarivanja kvalitetne veze te o pravima u vezi |
| Način realizacije (metode i oblici rada) | Pedagoška radionica: rad sa svim učenicima, rad u skupini, kritičko razmišljanje, iznošenje stavova, metoda uvjeravanja |
| Nositelji | Pedagoginja |
| Evaluacija | Evaluacijski listić s ocjenama od 1 do 3 kojima se ocjenjuje korisnost i zanimljivost sadržaja. |

**Rizična ponašanja i posljedice na obrazovanje te profesionalni razvoj i karijeru**

|  |  |
| --- | --- |
| Ishodi | **B. 5. 2. A.** Procjenjuje važnost rada na sebi i odgovornost za mentalno i socijalno zdravlje  **B. 5. 2. B.** Obrazlaže važnost odgovornog donošenja životnih odluka  **B. 5. 3. B.** Procjenjuje uzroke i posljedice određenih rizičnih ponašanja i ovisnosti (MT Zdravlje)  A. 4. 4. Upravlja svojim obrazovnim i profesionalnim putem (MT osobni i socijalni razvoj) |
| Ciljevi i zadaće | Razvijati kritičko mišljenje o rizičnom ponašanju i njegovim posljedicama |
| Namjena | 3. razred |
| Sadržaj | Uvod: svaki učenik dobije list papira koji podijeli na četiri dijela. Na te dijelove upisuje obrazovanje koje želi postići, karijeru, aktivnost kojom se bavi u slobodno vrijeme te osobu kojoj se divi. Razgovor o važnosti osobnih štitova.  Glavni dio: razgovor o poznatim oblicima rizičnih ponašanja (konzumacija sredstava ovisnosti, rizična spolna ponašanja, agresivna ponašanja) uz navođenje osobnih primjera učenika. Učenike se podijeli u tri skupine, a svaka skupina obrađuje jedan oblik rizično ponašanja te njegove posljedice na obrazovanje i na karijeru  Završni dio: prezentacija i rasprava |
| Način realizacije (metode i oblici rada) | Pedagoška radionica: individualni rad, rad u skupini, razgovor, rasprava, promišljanje o budućnosti |
| Nositelji | Pedagoginja i učenici |
| Evaluacija | Pitanje učenicima: “Kako bi ono što ste danas čuli moglo utjecati na vaše odluke u budućnosti?“ |

**4. razred**

**Višedimenzionalni model zdravlja**

|  |  |
| --- | --- |
| Ishodi | **A. 5. 2.** Opisuje i primjenjuje zdrave stilove života koji podrazumijevaju pravilnu prehranu i odgovarajuću tjelesnu aktivnost  **A. 5. 3.** Razumije važnost višedimenzionalnoga modela zdravlja (MT Zdravlje) |
| Ciljevi i zadaće | Ukazati učenicima na važnost očuvanja i zaštite zdravlja |
| Namjena | 4. razred |
| Sadržaj | Uvod: olujom ideja učenici zapisuju na papirić što za njih znači zdravlje. Papirići se lijepe na prethodno izrađeno „drvo zdravlja“. Zatim se održi kratko uvodno predavanje na temu zdravlja  Glavni dio: učenici se dijele u šest skupina. Svaki skupina dobiva listić različite boje. Svaka boja predstavlja jedan model zdravlja. Učenici trebaju na papiru predstaviti taj model zdravlja. Na kraju se ti papiri lijepe na Rubikovu kocku uz objašnjenje  Završni dio: osvrt na papiriće na „drvu zdravlja“ te usporedba znanja o zdravlju na početku i na kraju sata |
| Način realizacije (metode i oblici rada) | Pedagoška radionica: individualni rad, rad u skupini, iskustveno učenje, razgovor |
| Nositelji | Pedagoginja i učenici |
| Evaluacija | Razgovor o korisnosti radionice |

**4. Ostali oblici provedbe preventivnoga programa**

Osim pedagoškim radionicama, pedagoginja će preventivni program provoditi i indivdualnim savjetodavnim radom te interesnim vršnjačkim skupinama. Preventivni će se program provoditi i od strane razrednika na satima razrednika, od strane nastavnika kroz međupredmetne teme te izvannastavne aktivnosti, od strane policije te školskoga liječnika.

Učenici drugoga razreda sudjeluju i u projektu „Milijarda ustaje“ koji se obilježava 14. veljače protiv nasilja nad ženama i djevojčicama.

|  |  |  |
| --- | --- | --- |
| **Naziv aktivnosti, programa i / ili projekta** | Milijarda ustaje, *Break the Chain* | |
| **Vrsta aktivnosti (projekt, natjecanje, izleti, dodatna i dopunska nastava itd.)** | Projekt | |
| **Nositelj/i aktivnosti i njihova odgovornost** | Pedagoginja | |
| **Planirani broj učenika / razred-i** | 17 | 2. a |
| **Planirani broj sati tjedno (godišnje)** | 2 sata tjedno kroz prosinac i siječanj | 15 sati |

|  |  |
| --- | --- |
| **Ishodi** | Sudionici će moći prepoznati nasilje nad ženama i djevojčicama. Bit će osposobljeni za pomoć žrtvama nasilja. |
| **Cilj aktivnosti, programa i/ili projekta** | Potaknuti sudionike, ali i gledatelje da se bore protiv nasilja nad ženama i djevojčicama. Osvijestiti svima prisutnima raširenost te vrste nasilja i potrebe pružanja pomoći žrtvama. |
| **Namjena aktivnosti, programa i/ili projekta** | Projekt je namijenjen učenicima koji sudjeluju u plesu, no i gledateljima. |

|  |  |
| --- | --- |
| **Način realizacije aktivnosti, programa i/ili projekta** | Kroz ples i radionice o nasilju nad ženama i djevojčicama. |
| **Vremenik aktivnosti, programa i/ili projekta** | Tijekom prosinca i siječnja uvježbavat će se ples, a u veljači učenici će plesati u školi i na korzu. Tijekom prosinca održat će se i pedagoške radionice na temu nasilja nad ženama i djevojčicama. |
| **Način vrednovanja obrazovnih ishoda i postignuća učenika** | Učenici će dobiti zahvalnice. |
| **Detaljan troškovnik aktivnosti, programa i/ili projekta** | Nema troškova |